AJAKOHAST OTSE TAEVAST
Tere tulemast taas vaatama saadet "Ajakohast otse taevast"!
Mina olen Jasmin Saari
ja ma loodan südamest,
et tänane saade võiks olla sulle uueks alguseks.
Et su elus võiks leida aset mõni uus pööre
ja midagi uut võiks sündida.
Et võiksid kogeda uut värskust ja leida uue suuna elus.
Mõne hetke pärast kuuleme juba pastor Hakan Westergard'i,
kuid enne seda veel värskendavad ja elustavad mõtted Pia südamest.
Minu südames on alati olnud ja on lapsed ning perekonnad.
Ma võiks neist rääkima jäädagi,
kuid siinkohal siis vaid mõned mõtted.
Tahaksin lugeda Psalmidest 127:3-5
"Vaata, lapsed on pärisosa Issandalt, ihusugu on tasu temalt.
Otsekui nooled sangari käes, nõnda on noorpõlve pojad.
Õnnis on mees, kes oma nooletupe nendega on täitnud.
Ei jää nad häbisse, kui nad vaenlastega kõnelevad väravas."
Kas pole imeline - lapsed on Issanda kingitus.
Tahan julgustada sind palvetama oma laste eest
ja tänama Jumalat nende eest.
Mul endal on 4 last ja 11 lapselast, kelle kõigi üle olen väga uhke.
Nad on tõeliselt südamelähedased mulle
ja ma palvetan üsnagi palju nende eest.
Olen Jumalalegi öelnud, et ma ei lepi sellega,
et keegigi neist jääks kõrvale Tema teedest.
Mu igatsus on, et nad kõik saaks päästetud
ja võiks järgida Jumala teid.
Me saame ikka ja jälle kanda oma lapsi Jumala ees
ja see on tõeliselt hea!
Ma olen me lapsi kasvatades olnud ka üsna range ema,
kuid samas usun, et on äärmiselt oluline
võtta lapsed kaasa ka kogudusse ja teenistustele.
Sest siis saab sellest neile loomulik elu osa käia Jumala kojas.
Me ei küsinud pühapäeva hommikuti kunagi oma laste käest,
kas minna kogudusse või mitte.
Nii kui pühapäev saabus, olime me kõik alati kirikus. Alati.
Me vanem poeg oli 20-aastane, kui ta lõpuks teatas:
"Täna ma teiega küll kirikusse ei tule."
Nii et see oli täitsa imelik.
Kirikus käimine oli me pere jaoks igati loomulik
ja nüüd kasvatavad nad omi lapsi samas vaimus -
pühapäeval minnakse üheskoos kirikusse.
Ja see on ka viis,
kuidas täita oma lapsi loomulikul moel Jumala Sõnaga.
Neid ei pea selleks sundima või vägisi midagi peale suruma.
Sa võid nüüd öelda, et:
"Aga mu lapsed on nii rasked ja põikpäised
ning ma ei jaksa nendega jännata. Olen nii väsinud sellest kõigest."
Ära kurda, sest tea, et sa jaksad ikka!
Ja lapsed pole mitte rasked, vaid lihtsalt lapsed.
Neil kõigil on küll oma tahe, kuid kui me armastame neid,
siis nad tajuvad ja tunnevad selle ära.
Ja seetõttu tahavad anda ka oma parima,
kuigi nad alati ei tea, mida meie tahame.
Nii et sa pead ütlema neile, mida sa tahad, et nad teeksid
ja väljendama seda armastaval moel.
Siis ei ole see lugu ka nii raske.
Usun siiralt, et nii sul endal, kui ka su lastel läheb hästi,
mistõttu ole tubli ja vaid jätka seda teed,
paludes ka oma laste eest.
Küll kõik laabub hästi!
Tänud sulle, Pia, nende heade mõtete eest!
Usun, et ehk oleks isegi hea palvetada teie ja te laste eest,
sest vahel püütakse vältida neid väikesi pingeid, mis tekkivad.
Sest see oma tahtmine,
mida näeme nüüd eriti ka oma lastelaste pealt,
see oma tahtmine tõstab ikka üsna varakult pead
ja vahel paneb lausa imestama, et kust küll selline kangus pärineb?
Jah, nad on ühest küljest me lapsed, meie liha ja veri,
kuid teisalt jälle - kui selle lahingu võidame, siis...
On lihtsalt teatud asju, mis ei kuulu isegi arutelu alla,
sest kui me oleme kristlased,
siis kristliku elu juurde kuulub ka pühapäevane kirikus käimine.
Seetõttu võiks ehk paluda kõigi me vaatajate eest,
kelle jaoks see teema on akuutne ja kes mõtlevad,
kuidas küll selle teemaga joonele saada.
Et lapsed ei mässaks vanemate vastu
ja vanemad ei peaks neid sinna paika jätma.
Palume neile Jumala jõudu. Teeksid sa seda palun, Pia?
Jeesus, me täname Sind, et võime paluda oma laste eest.
Sa näed ka kõiki vanemaid, kes vaatavad me saadet praegu
ja peavad seda olukorda ületamatuks.
Tänu Sulle, Jeesus, et Sina aitad ja tead ka täpselt,
mida me lapsed vajavad ning mis on neile ajakohane.
Tänu Sulle, et võime kanda kõik need olukorrad Sinu ette,
teades, et Sina ise lahendad need.
Tänu, et Sa annad ka vanematele head nõud,
Jeesuse nimel.
Tänu Sulle kõigi laste eest!
Tänu Sulle, et meil on need lapsed olemas!
Tänu Sulle, Jeesus! Aamen.
Tänud sulle! Sa liitud meiega hiljem uuesti,
aga nüüd asume Jumala Sõna õpetuse juurde.
Oleme tõeliselt tänulikud,
et me saated on nüüd 2x nädalas eetris,
mistõttu vaata meid ikka ja ka palveta meie eest,
seistes meie kõrval,
sest siis läheb kõik hästi!
Maailm on avatud! Soome on avatud!
Muide, Soome on väga hea maa, mistõttu täna Jumalat selle eest,
et oled soomlane, või ka elad siin.
Sest isegi, kui sa pole soomlane,
ole tänulik Jumalale, et oled võinud kolida siia.
Ja me võtame su rõõmuga vastu!
See pole sugugi nii, et soomlaste jaoks on kangesti raske,
kui välismaalased siia kolivad.
Me võtame teid vastu
ja meil on nii võimalusi, kui ka ruumi te jaoks.
Tänu Jumalale selle hea maa eest, kus võime elada,
kuid samas peame jätkama seda õiget rada,
mis on kandnud meid läbi aegade.
Sest fakt on see, et Soome poleks see, mis ta täna on,
kui poleks olnud inimesi, kes otsisid Jumala palet, palvetasid,
kuulutasid ja õpetasid Jumala Sõna
ning tegid seda kõike ka oma perede ja kodu tasandil.
Kogu see lugu ei alga mitte kogudusest!
Kui mõelda sellele,
et meil on kombeks minna pühapäeviti kirikusse,
siis see on igati üks hea ja kandev tava.
Me peamegi seda tegema!
Kuid me ei käi kirikus vaid selleks, et saada sealt nädala jagu "kütust",
et siis nädal vastu pidada ja pühapäeval uuesti tankima minna.
Jumala Sõna ütleb, et kui me kristlastena kokku tuleme,
on igal ühel midagi jagada.
Kellel laulu, kellel prohvetlikku sõna,
kellel Jumala Sõna kuulutust ja õpetust.
Ehk me kõik oleme kaasatud jumalateenistusse!
Kuid see pole võimalik, kui me ei ela sama elu oma argipäeval
ehk siis esmaspäevast laupäevani.
See on aeg, kus samuti elada Jeesusele ja suhelda Temaga;
kus palvetada ja lugeda Ta Sõna.
Sina, kes sa oled isa või pere meessoo esindaja,
siis tea, et sul on oma vastutus.
Sa oled oma pere ja kodu preester ja sul on vastutus oma pere ees.
Ära oota alati oma naise järele, et tema algataks ühiseid palveaegu,
paludes ka koos lastega ning lugedes hommikuti Jumala Sõna.
Tee ise neid asju!
Võta julgelt vastutus nende asjade eest,
seistes Jumala ees ja kandes Tema ette oma lapsed,
kelle ju Tema on sulle andnud.
Oleme usklikuks saamise juures rääkinud sellest,
et meie usk peab olema isiklikul tasandil.
Me pole vaid usklikud üldises mõttes.
Kui mõelda sellele, et meil on kogudusi,
kellel on küll tohutul hulgal liikmeid,
kuid kellest paljud ei tunnista isegi elavat usku Jeesusesse.
See on päris karm,
sest sellest pole suurt palju kasu,
kui oled kusagil koguduses lihtsalt nimena hingekirjas.
Nagu see ütluski, mis ütleb:
"See, et seisad garaažis, ei tee sinust veel autot!"
Sa oled endiselt see, kes sa oled, isegi kui seisaksid tunde garaažis.
Sama lugu on ka kirikutega.
Sa võid ju istuda jõulude või muude pühade ajal kirikupingis
ning sattuda kirikusse ehk ka mõne muu harva sündmuse tõttu,
kuid see ei muuda sind.
Seetõttu sõltub see ikka sinust endast
reageerida sellele, kui Jumal teeb oma tööd su sees.
Seetõttu olen nii tänulik,
et Jumal on teinud oma head tööd ka meie saadete kaudu.
Paljud on võtnud Jeesuse oma ellu vastu
ja paljud ka helistavad meile, et palvetaksime nende eest,
et nad võiks seda teha.
Tänu Jumalale selle eest, et nii on
ja tõenäoliselt sünnib seda kõike palju rohkem, kui me teamegi.
Nii et on hea olla liikumises.
Kuid samas on palju neidki,
kes vaatavad või kuulavad kristlikke saateid
ega julge kindlalt väita, et ka nemad on usklikud.
Seetõttu pead ise tegema selle kindla sammu ja ütlema:
"Ma võtan Jeesuse vastu oma ellu ja tunnistan Ta oma Issandaks!"
Ja kui siis peale seda tööl või koolis tekkivad teatud vastuolulised hetked,
saad sa end taandada nendest.
Oled kindlasti lugenud Piiblist, Taanieli raamatust,
neist kolmest juudi mehest, kes olid seal kui võõramaalased
võõra usu keskel.
Kuningas oli langetanud otsuse, et tema kuningriigis
teenitakse, kummardatakse ja ülistatakse vaid kuningat.
Need juudi mehed aga mõistsid, et see pole õige.
Nad teadsid, et neil on oma Jumal,
kes olid aidanud nende rahvast läbi aegade ja tegi seda edaspidigi.
Nende usk tugines Jumalale.
Nii et kui kõik teised kummardasid kuju ees,
mille kuningas oli lasknud ehitada,
jäid need 3 juudi meest seisma.
Kujuta vaid ette!
Seda, kuidas suured rahvahulgad kummarduvad ja ülistavad
võltsjumalat,
aga need 3 meest eristusid täiega,
kui vaid keegi oleks osanud neid märgata.
Nad seisid seal selg sirgu ja ütlesid, et nad ei kummardu ühegi hinna eest!
Neid visati selle eest kuuma ahju, aga Jeesus ise oli seal nende keskel.
Ahjust välja tulles polnud neil vähimatki viga küljes.
Seetõttu, kui annad oma elu Jeesusele,
pead julgema ka väljendada oma eriarvamust teatud asjade suhtes
Ehk siis, me ei lähe kaasa kõigega, mis maailmas toimub,
vaid me julgeme näidata välja oma elavat usku Jeesusesse.
Usklikuks saades võib meil aga tekkida ka teatud vale arusaamu,
mis ei ole alati meist kinni,
vaid võib olla põhjustatud ka Jumala Sõna jagajast.
Nii näiteks on vale arusaam see, kui keegi ütleb:
"Kui sa annad oma elu Jeesusele ja saad usklikuks,
siis kõik asjad loksuvad iseenesest paika.
Kõik saab korda ja muutub!"
Ühtpidi vastab see ka tõele,
kuid kui me arvame,
et Jeesusele elu andmine on kui mingi abraka-tabra,
mille tulemusena kõik mured tööl, peres ja isiklikus elus hajuvad,
siis see võib mõne aja möödudes valmistada ebameeldivaid üllatusi.
Jah, ma olen saanud usklikuks ja Jumala Vaim elab nüüd mu sees,
tunnistades ühes mu enda vaimuga, et ma olen uus loodu Kristuses;
et kõik vana on möödas ja uus on sündinud.
Aga kuidas ma siis ometigi ikka veel teatud asjadele mõtlen?
Või miks ma ikka ütlen asju, mida ütlen?
Miks ma pahandan, nagu ma pahandan?
Miks ma vihastun ja ehk isegi kirun kedagi?
Miks ma teen kõiki neid asju, mille osas ma ju tean,
et need ei peaks kuuluma kristliku elu juurde?
See võib tekitada suuri probleeme, kuid ma tahan aidata sind selles loos.
Sest ühtpidi on fakt see, et sa oled kõigest inimene.
Kuulsin alles hiljaaegu ühte vaimulikku raadiosaadet,
mis iseenesest oli väga hea,
aga milles ma panin ka tähele ühte omapärast käsitlust inimesest.
Seal öeldi, et meil on meie väline kest ehk me ihu
ja siis meil on hing.
Ehk siis - inimesel on ihu ja hing.
Tõde on aga selles, et see pole päris nii.
Jah, ma saan aru, mida nad sellega öelda püüdsid,
kuid see pole lõpuni tõde.
Tegelik tõde on see, nagu Piibelgi ütleb,
et inimesel on vaim, hing ja ihu.
Vaim, hing ja ihu,
ehk siis mitte vaid kaks, aga kolm osapoolt.
Me oleme nagu kolmainu Jumalgi, kelle näo järgi me oleme loodud.
On Jumalaski Isa, Poeg ja Püha Vaim.
Ehk siis Jumal Isa, Jumal Poeg ja Jumal Püha Vaim -
kolm isikut, aga üks Jumal.
Ehk siis Temas pole midagi vastuolulist,
vaid kõik need 3 isikut Temas
on alati ühel meelel ja liiguvad ühes suunas.
Nad teevad samu asju ja on ühel nõul kõige toimuva suhtes.
Ehk siis üdini üks, kuigi kolm isikut.
Ka inimene tervikuna koosneb kolmest osast.
Jah, me pole Jumal Isa, Poeg ja Püha Vaim.
Küll aga oleme me Jumala lapsed ja see on üks imeline asi!
See on imeline, kui oleme võtnud Jeesuse oma ellu vastu.
Kuid samas on oluline mõista, et me koosneme kolmest osast,
mis vähemalt aegajalt püüavad igaüks omaette toimida.
Las ma selgitada seda sulle.
Kui sa saad päästetud ja sünnid vaimses mõttes uuesti,
siis su süda sai päästetud.
Või et su hing sai päästetud.
Ühe ja sama asja kirjeldamiseks kasutatakse mitmeid erinevaid sõnu:
me seesmine inimene, me süda, me hing.
Kuid see kõik sünnib vaimses mõttes uuesti.
Piiblis on öeldud,
et Jeesus võttis kivised südamed me seest.
Seetõttu sul oligi nii raske olla, sest patt rõhub ikka raskesti
ja seetõttu oli sul ka raske neid seesmisi "kive" kanda.
Kuid Jumal kuulis oma armust su appihüüdu ja kummardus su poole,
haarates sinust kinni, tõmmates sind välja
ja eemaldades sinust selle kivisüdame.
Halleluuja!
Lisaks sellele ütleb Piibel,
et Jumal heidab kõik su patud oma selja taha
ja unustab need kõik.
Me inimestena võime küll unustada ja siis jälle meelde tuletada,
kuid Jumal pole selline.
Ta unustab ega mäleta enam mitte.
Kui Ta on midagi unustanud, siis see on unustatud ja läbi,
mistõttu ära hakka Jumala käest pärima,
kas Ta ikka mäletab kõike, mida sa enne pääsemist tegid;
seda, kui kohutav inimene olid
ja kuidas tegid nii hulle asju, et häbened veel siiamaani.
Ära kaeva neid asju esile, sest Jumal küsiks kohe:
"Millest sa üldse räägid?
Sa oled minu laps.
Sa oled uuestisündinud ja kõik su patud on andeks antud!"
Küsimus pole selles, otsekui Jumal oleks seniilne.Ta pole!
Ta on täie mõistuse juures,
mistõttu küsimus pole selles, et Ta ei suuda mäletada.
Kuid Ta ei mäleta teadlikult, kuna Ta unustab kõik me patud
ja kõrvaldab need me elust.
Need kõik on möödas!
Samas, usklikuks saades
elame me ju endiselt siin patuses maailmas,
kus tehakse pattu ja kus ka me ise teeme pattu.
Kui me aga tunnistame oma patud üles,
on Tema ustav ja hea
ning puhastab meid Jeesuse vere kaudu.
Et siis selline on me seis.
Kuid me oleme uuestisündinud ja me süda on uuesti sündinud.
Muide, loo omale hea harjumus hoida Piibel käepärast,
kui meie saadet vaatad, või ka mõnes muus olukorras.
Sellest on palju kasu
ja on ka tore otsida ise oma Piiblist erinevaid kirjakohti
ning näha: "Ah seal see koht ongi, millest olen nii palju kordi kuulnud!"
Ehk siis, ava koos minuga Jaakobuse kiri,
mis on kohe peale Heebrealaste kirja.
Enne seda tulevad kõik Pauluse kirjad,
siis kiri Heebrealastele ja seejärel Jaakobuse kiri.
Vaatame Jaakobuse 1:18 ja sealt edasi, kus on öeldud:
"Tema on oma tahtel meid sünnitanud tõe sõna kaudu,
et me oleksime otsekui uudsevili tema loodute seas.
Teadke seda, mu armsad vennad!
Iga inimene olgu aga kärmas kuulama, pikaldane rääkima,
pikaldane vihastama.
Sest mehe viha ei soeta õigust Jumala ees.
Seepärast pange maha kõik rüvedus ja rohke kurjus
ning võtke tasaduses vastu sõna, mis teisse on istutatud
ja suudab päästa teie hinge."
Mis suudab pääste teie hinge.
On oluline mõista, et Jaakob kirjutab seda päästetutele.
Ta kirjutab Jumala lastele;
neile, kes kogevad Jumala Vaimu kinnitust enese sees,
et nad on Jumala lapsed ja teel Taevasse.
Kuid Jaakobus ütleb:
"Võtke tasaduses vastu sõna - Jumala Sõna, mis teisse on istutatud
ja suudab päästa teie hinge."
Mitte päästa meie vaimu, sest see on juba päästetud,
aga päästa meie hinge!
Meie suurimad probleemid lähtuvad sageli
me hingest ja mõistusest.
Meie enda tahtmistest ja tunnetest,
millest viimased on täiesti mitte usaldusväärsed,
kuna kõiguvad sadu kordi üles-alla, üles-alla, siia-sinna.
Vahel on lausa tunne, et oleme oma tunnete tõttu peast segi.
Kuid tead, mis?
Jumala Sõna saab aidata tasakaalustada me tundeelu.
Ja samas ka me tahet.
Me tahtmised on vahel nii risti vasta sellele,
mida kogeme Jumala Vaimu ütlevat me südamesse ja hinge.
Me vastus on sageli: "Ei taha!"
Jumal võib kutsuda sind Piiblikooli või mõnda jutlustajat teise paikkonda,
aga me reaktsioon on: "Ma ei taha!"
Me hing on sellele vastu,
aga Jumala Sõna saab meid aidata selles.
Seetõttu tahame veelgi enam õpetada Jumala Sõna.
Usun, et seda tuleb teha.
Seetõttu jätkame samal teemal ka 2 nädala pärast.
Kuid enne, kui tänane saade läbi saab,
tahame paluda koos sinuga.
Pia liitub ka minuga ja me tahame paluda päästepalve,
sest see võib olla,
et sa pole veel pääsenud Jeesuse juurde
sellest kitsast väravast.
Kuid tänu Jumalale, et see kitsas värav pole ka nii kitsas
ja see on avatud kõigile.
Jeesus on avatud uks, kes kutsub kõiki, öeldes:
"Tulge minu juurde kõik, kes te olete vaevatud ja koormatud
ja mina annan teile hingamise."
Ehk siis Jumal tahab aidata meid.
Nii et kui sa tahad täie kindlusega teada,
et sa oled Jumala laps, siis palu koos meiega.
Tahame tõesti võtta selle hetke, et aidata sind selle palve osas.
Korda koos Piaga minu järel, kui me palume selle lihtsa palve:
Jeesus Kristus,
ma tahan anda oma elu Sulle.
Palun Sind,
tule mu ellu.
Ma pole päris kindel,
mistõttu las Su Vaim
kinnitada mu südames,
et olen Jumala laps.
Ma usun Sinusse
ja ma tunnistan oma suuga,
et Sina oled minu Issand
ja mina Sinu laps.
Aamen.
Tänu Jumalale!
Kui palusid seda palvet, siis sinust sai Jumala laps.
Ta tuli su ellu, mistõttu võid laulda seda laulu:
"Milline imeline kindlus - Jeesus on minu!"
Kõike head sulle ja võta meiega ka soovi korral ühendust,
et võiksime rohkem jagada neid asju sinuga.
Näeme taas järgmisel korral!
Kõike head! - Kohtumiseni!
Olgu kuuldud õpetus sulle julgustuseks, kinnituseks
ja värskenduseks.
Seda nii su vaimule, hingele kui ihule.
Tahaks julgustada teid kõiki võtma ühendust meiega
ekraanil olevate kontaktandmete kaudu.
Vajad sa siis päästet, eestpalvet, tervenemist või lihtsalt suhelda.
Meilt on võimalus ka palverätikuid tellida,
mistõttu võta meiega julgesti ühendust.
Tänud teile kõigile vaatamast ja kohtume taas järgmisel korral!
Meilt on küsitud, kust me saame vajalikud ressursid
meediatöö tegemiseks?
Oleme öelnud, et vaid tänu usust Jumalasse
võime liikuda edasi ja et ilma Temata poleks see võimalik.
Kuid samas on see ka võimalik
tänu koostööle sinu ja paljude teistega.
Kui iga televaataja annetaks kasvõi mõne eurogi kuus,
läheks see töö väga jõudsalt edasi.
Soovides toetada TV7 tööd Eestis, võid helistada 900 1777 (hind 7 eur)
või teha pangaülekande, mille andmed leiad www.tv7.ee
Tänud sulle ja ole õnnistatud!
Tõlge: Anne-Ly Raukas